על פי הנתונים שהציגו החוקרים בכנס שנערך בניו אורלינס, הצריכה המוגזמת של משקאות ממותקים אחראית לכ-133 אלף מקרי מוות מסוכרת מדי שנה, כ-44 אלף מקרי מוות ממחלות לב וכלי דם, וכ-6,000 מקרי מוות מסרטן. עוד מצאו החוקרים כי 78 אחוזים ממקרי המוות הללו מתרחשים באוכלוסיות שבהן ההכנסה השנתית לנפש נמוכה או בינונית.
בארה"ב בלבד מתים מדי שנה כ-25 אלף בני אדם מסוכרת שנגרמת כתוצאה מצריכה מוגזמת של משקאות ממותקים. אולם הבעיה חמורה במיוחד דווקא באמריקה הלטינית ובאיים הקריביים, שם דווח על 38 אלף מקרי מוות מסוכרת שנגרמה כתוצאה מצריכת משקאות ממותקים - השיעור הגבוה ביותר בעולם ביחס לאוכלוסייה. השיעור הגבוה ביותר של מקרי מוות במדינה כלשהי נרשם מקסיקו- 318 מקרים לכל מיליון תושבים. ביפן, לעומת זאת, הבעיה כמעט אינה קיימת, ורק עשרה תושבים מכל מיליון מתים מדי שנה כתוצאה מצריכת משקאות ממותקים - השיעור הנמוך ביותר בעולם.
לדברי החוקרים, כל תוספת של 150 קלוריות ביום לאדם ממשקה עתיר סוכר מעלה את שכיחות הסוכרת באוכלוסייה באחוז אחד. ד"ר רייצ'ל ג' ונסון מאוניברסיטת ורמונט הזהירה בכנס כי עלות הטיפול העתידי בחולים הללו יכולה לגרום להתרסקותן של מערכות בריאות בעולם.
מחקר: שתיה של משקה ממותק פעם אחת לפחות ביום מעלה ב-15% את הסיכוי ללקות בסכרת בגיל מאוחר יותר- מדענים אירופאים טוענים. המחקר נערך במספר מדינות אירופאית יחדיו והוא כנראה המקיף בנושא מאז ומעולם.